
       Republika Hrvatska
     Trgovački sud u Zadru
Zadar, Dr. Franje Tuđmana 35						

U  I M E  R E P U B L I K E  H R V A T S K E

R J E Š E N J E


           Trgovački sud u Zadru, po sudskoj savjetnici Anamariji Kovačić Milković, u pravnoj stvari podnositeljice zahtjeva Financijske agencije, Regionalnog centra Split, Podružnice Zadar, Zadar, Ivana Danila 4, OIB: 85821130368, za provedbu skraćenoga stečajnoga postupka nad dužnikom CAUTELA d.o.o., Zadar, Stjepana Ivšića 4, OIB: 41098807578, 17. listopada 2018.,

r i j e š i o   j e

	Odbacuje se zahtjev Financijske agencije od 10. kolovoza 2018. za provedbu skraćenoga stečajnog postupka nad dužnikom CAUTELA d.o.o., Zadar, Stjepana Ivšića 4, OIB: 41098807578, kao nedopušten.  

Obrazloženje

	Financijska agencija je 10. kolovoza 2018. podnijela ovom sudu zahtjev za provedbu skraćenoga stečajnog postupka nad uvodno označenim dužnikom na temelju čl. 429. st. 1. Stečajnog zakona (Narodne novine broj 71/15 i 104/17, dalje: SZ) navodeći da isti na dan 8. kolovoza 2018. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u iznosu od 9.972.509,45 kn te da nema zaposlenih.
            Podneskom od 9. listopada 2018. dužnik je obavijestio sud da je dužnik Trgovačkom sudu u Zadru podnio prijedlog za otvaranje predstečajnog postupka 1. kolovoza 2018. 
Odredbom čl. 15. st. 2. SZ-a propisano je da ako je pokrenut predstečajni postupak, do njegova završetka nije dopušteno pokretanje stečajnog postupka.
Sud je po službenoj dužnosti pribavio spis ovog suda poslovni broj: St-272/18 te utvrdio da je dužnik dana 1. kolovoza 2018. podnio prijedlog za otvaranje predstečajnog postupka, te da je rješenjem ovog suda poslovni broj: St-272/18-10 od 16. listopada 2018. otvoren predstečajni postupak nad uvodno označenim dužnikom. 
Slijedom navedenog, a temeljem ranije citirane odredbe čl. 15. st. 2. SZ-a riješeno je kao u izreci rješenja.

U Zadru 17. listopada 2018. 

	                                             Sudska savjetnica 
Anamarija Kovačić Milković
	

Uputa o pravnom lijeku 
Protiv ovog rješenja sudskog savjetnika može se izjaviti žalba u roku od 8 dana od obavljene dostave istog, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u tri istovjetna primjerka, a o istoj odlučuje sudac pojedinac ovog suda (čl. 436.st.1. i 2. SZ-a). 


DNA:
          -FINA, RC Split, Podružnica Zadar
          -stečajnom dužniku 
          -svima putem e-oglasne ploče
          -u spis

